الحمد لله تم القبض على اللص لي كايدخل للمنازل ليلا بالدراركة ... تحية لرجال الدرك الملكي بمجرد ما وصلهم المقطع يومين جابوه واعترف بالمسروقات ... نصيحة للناس قبل ما تنعس بالليل قفل الباب من الداخل بالزكروم ( كلوز روم ) ... لا ثقة في المفتاح ... لان اللصوص عندهم مفاتيح كثيرة كايجربوا حتى كايلقاو المفتاح المناسب ... هاذ المجرم دخل على الناس لديورهم غير حفظ الله تعاملوا بعقلانية ما تحركوش ودارو راسهم ما سمعوش والا ممكن يكون مسلح ويدير شي جريمة ... ونصيحة للعساسة تحركوا شوية راه العساس لي كاينعس راه يأكل الحرام ويغش في عمله ... خاص الناس يخلصوا العساس ويتهلاو فيه لانه بعد الله الحارس وكايخافوا منو اللصوص ... واي عساس خاص يكون مسجل عند رجال الامن والحدود لي مكلف بيها ... الى وقعات شي جريمة في المكان لي يحرس فيه خاص يتحاسب ... واي عساس خاص تكون عندو أرقام هواتف الأمن باش يتفاعل بسرعة مع أي شبهة ... الله يحفظنا وإياكم ويديم علينا وعليكم نعمة الأمن.